b'\n_START_ARTICLE_\nTaikinimo tarpininkas\n_START_PARAGRAPH_\nTaikinimo tarpininkas (mediatorius, nuo lot. mediatio) (gin\xc4\x8d\xc5\xb3 taikinimo tarpininkas) \xe2\x80\x93 ne\xc5\xa1ali\xc5\xa1kas tre\xc4\x8diasis fizinis asmuo, kuris dalyvauja sprend\xc5\xbeiant kit\xc5\xb3 asmen\xc5\xb3 gin\xc4\x8d\xc4\x85, siekdamas pad\xc4\x97ti j\xc4\xaf i\xc5\xa1spr\xc4\x99sti taikiai. Gin\xc4\x8d\xc5\xb3 taikinam\xc4\x85j\xc4\xaf tarpininkavim\xc4\x85 gali administruoti speciali institucija, teikti susijusias paslaugas. Toks asmuo, pvz., Lietuvoje, rekomenduoja ar skiria taikinimo tarpininkus, si\xc5\xablo ar nustato taikinamojo tarpininkavimo taisykles, administruoja taikinamojo tarpininkavimo i\xc5\xa1laidas, suteikia patalpas, kuriose atliekama \xc5\xa1i proced\xc5\xabra, ir (arba) teikia kitas su taikinamuoju tarpininkavimu susijusias paslaugas (LR CGTT\xc4\xae 2 str. 5 d.).'